Védett gombák országos adatgyűjtő hálózata>Eredmények>Sötétedőhúsú rókagomba (Cantharellus melanoxeros)Sötétedőhúsú rókagomba (Cantharellus melanoxeros) Sötétedőhúsú rókagomba Cantharellus melanoxeros Desmazières 1830 ( Cantharellales, Cantharellaceae )
(= Cantharellus ianthinoxanthus (Maire 1911) Kühner 1947; = Cantharellus ciliatus Corner 1966; = Craterellus melanoxeros (Desm. 1830) Pérez-De-Gregario 2000)
Fotó: Dima Bálint Rövid jellemzés : A hullámos kalapszélű, idővel tölcséresedő, okkersárgás kalapú és tönkű gombának a lefutó, ráncos termőrétege ibolyásszürke. A termőtest felülete, különösen a tönkje, idővel vagy vágásra feketedik.
Életmód : Mikorrhizás.
Élőhely : Augusztustól októberig, savanyú talajú bükkösökben, tölgyesekben terem.
Földrajzi elterjedés : Európát tekintve endemikus gombafaj (DAHLBERG és CRONEBORG 2003). Nyugat- és Közép-Európából ismertek adatai (KRIEGLSTEINER 2000 b ), de előfordulása dombvidéki és középhegységi területekre korlátozódik.
Vörös lista kategória : 1.
Természetvédelmi érték : 10 000 Ft.
Veszélyeztetettség oka hazai és nemzetközi szinten : Európa-szerte ritka faj, nálunk kevés és pusztuló élőhelyei miatt még ritkább. Visszaszorulásának oka hazánkban élőhelyeinek kis kiterjedése és egyben e területek csökkenése. A gombák védelmére alakult európai tanács (European Council for Conservation of Fungi) európai védelemre javasolta (DAHLBERG és CRONEBORG 2003).
Irodalmi adatok 2006-ig : RIMÓCZI (1994): Őrség: Szalafő (XM09, Querco petraeae-Carpinetum transdanubicum ). LUKÁCS és KIRÁLY (1995): Őrség: Bajánsenye (XM08). VASAS és LOCSMÁNDI (1995): Őrség: Szalafő (Pityerszer, XM09, in silva mixta). LUKÁCS (2004 b ): Kőszegi-hg.: Kőszeg (XN14); Pilis: Pilisszentkereszt (Kakas-hegy, CT48); Mátra: Mátraszentimre (DU10). ALBERT és DIMA (2005 a ): Őrség: Farkasfa (Fekete-tó, WM99, Galio rotundifolio-Fagetum ); Börzsöny: Várhegy (CU40, Luzulo-Fagetum ); Mátra: Parádsasvár (DU20, Luzulo-Fagetum ); Heves–Borsodi-dombság: Tarnalelesz (DU32, Luzulo-Fagetum ). BENEDEK és PÁL-FÁM (2006): Börzsöny: Cseresnyésvölgy (CU41, Luzulo-Fagetum, Deschampsio-Quercetum ).
Herbáriumi és jegyzőkönyvi adatok 2006-ig : DIMA: Vend-vidék: Felsőszölnök (Kakas-domb, WM89, Galio rotundifolio-Fagetum ); Mátra: prope Mátraháza (Csór-réti víztározó, DU20, sub Fagus , Picea , Carpinus ). PÁL-FÁM: Mecsek: Vasas (BS91, Sorbo torminalis- Fagetum ).
Összesen 14 adat, 12 UTM négyzetre vonatkozóan.
Forrás: Siller, I., Dima, B., Albert, L., Vasas, G., Fodor, L., Pál-Fám, F., Bratek, Z., Zagyva, I.: Védett nagygombafajok Magyarországon, Mikológiai Közlemények, Clusiana 45(1–3): 3–158. (2006) A Védett Gombák Országos Adatgyűjtő Hálózatban 2010 május – 2011. augusztus között rögzített adatok: Adatgyűjtők: Dr. Jakucs Erzsébet (2010)
Albert László (2010)
Albert László, Finy Péter (2010)
Albert László, Nagy István (2010)
Hegedüs Ferencné (2010)
Szilvásy Edit (2010)
Összesen 8 új adat (3 új UTM négyzet), tehát 57 %-kal nőtt az adatok száma erre a fajra vonatkozóan. Magyar Mikológiai Társaság